তারকাদের প্রথম রোজার স্মৃতি | তারাঝিলমিল | Jugantor
রবিবার, ১৩ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
তারাঝিলমিল
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
তারাঝিলমিল
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
তারাঝিলমিল (২৫ মে, ২০১৭)সাহিত্য সাময়িকী (১৯ মে, ২০১৭)ইসলাম ও জীবন (১৯ মে, ২০১৭)সুস্থ থাকুন (২০ মে, ২০১৭)সুরঞ্জনা (২২ মে, ২০১৭)অর্থনীতি (২১ মে, ২০১৭)প্রতিমঞ্চ (২৩ মে, ২০১৭)স্বজন সমাবেশ (২৪ মে, ২০১৭)প্রকৃতি ও জীবন (১৩ মে, ২০১৭)ঘরে বাইরে (২৩ মে, ২০১৭)পরবাস (২০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (১৯ মে, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২১ মে, ২০১৭)
দ্বিতীয় সংস্করণ
বিচ্ছু
হোম
তারাঝিলমিল
প্রকাশ : ২৫ মে, ২০১৭ ০০:০০:০০ | অাপডেট: ২৫ মে, ২০১৭ ০৪:৩৫:৪৯
প্রিন্টঅঅ-অ+
তারকাদের প্রথম রোজার স্মৃতি
মাত্র দু’দিন পরই শুরু হচ্ছে পবিত্র রমজান মাস। প্রত্যেক বিশ্বাসী মুসলমানই চেষ্টা করেন রোজা রাখার। তারকারাও শুটিংসহ অন্যান্য কাজ নিয়ে ব্যস্ত থাকার পাশাপাশি রোজা রাখার চেষ্টা করেন। ছোটবেলায় প্রথম রোজা রাখা নিয়ে অনেক তারকারই রয়েছে মধুর স্মৃতি। এ আয়োজনে সেসব স্মৃতির কথাই জানিয়েছেন কয়েকজন তারকা। লিখেছেন- অনিন্দ্য মামুন
নায়করাজ রাজ্জাক, চলচ্চিত্র ব্যক্তিত্ব
মাত্র সাত বছর বয়সেই আমি মাকে হারাই। ওই সময় যখনই রোজা রাখতে চাইতাম মা বলতেন, ‘অনেক কষ্ট হবে খোকা, রোজা রাখার আপাতত দরকার নেই। আরেকটু বড় হও তখন না হয় নিয়মিত রোজা রাখবে।’ রমজান মাস এলেই মাকে খুব মিস করি। মা মারা যাওয়ার পরই আমি প্রথম রোজা রাখি। দশ বছর বয়স থেকে নিয়মিত রোজা রাখা শুরু করি। ছোটবেলায় রোজা রাখতাম। আবার যখন খুব গরম পড়ত তখন মাথায় পানি ঢালতাম। আজও মনে পড়লে খুব হাসি পায় যে মাথায় পানি ঢালার সময় পানি খেয়েও ফেলতাম যাতে কেউ না দেখে, যেন বলতে পারি ‘আমি তো রোজা রেখেছি’। এখনও নিয়ম করে রোজা রাখার চেষ্টা করি, আল্লাহর পথে চলার চেষ্টা করি।
আবুল হায়াত, নাট্যব্যক্তিত্ব
ছয় কিংবা সাত বছর বয়সে প্রথম রোজা রাখি। অনেকেই প্রথম রোজা রাখতে গিয়ে ভেঙে ফেলেন। কিন্তু আমার ক্ষেত্রে এমনটি হয়নি। আমি প্রথম রোজা রাখতে পেরেছিলাম বেশ ভালোলাগা নিয়েই। কষ্ট হয়েছিল। কিন্তু কষ্ট হলেও শেষ পর্যন্ত রোজা রাখতে পেরেছিলাম। এরপর অভ্যাস হয়ে যাওয়ায় রোজা নিয়মিত রাখতাম। এখনও যেমন রাখি। ধর্ম-কর্ম মেনে চলা প্রত্যেক মানুষেরই উচিত। কারণ এটা মানতে হবে যে আমাদের ওপর একজন আছেন যিনি ভালো-মন্দ সব কিছুই দেখছেন।
শর্মিলী আহমেদ, অভিনেত্রী
যতদূর মনে পড়ে আট কিংবা ৯ বছর বয়সে প্রথম রোজা রাখি। মনে পড়ে ছোট খালা আর আমি বাড়ির পুকুরে নেমেছিলাম দুপুর বেলায়। সেখানে গোসল করতে গিয়ে পুকুরের অনেক গভীরে গিয়ে পানি খেয়েছিলাম। মনে মনে ভাবতাম হয়তো আল্লাহ দেখবেন না। কিন্তু তা কী আর হয়। আল্লাহ তো সব জায়গায় আছেন, সবই দেখেন। সেই স্মৃতি মনে হলে আজও খুব বোকা হয়ে যাই। এখন তো সব রোজাই রাখার চেষ্টা করি।
জাহিদ হাসান, অভিনেতা
রোজার মাস আল্লাহর রহমতের বিশেষ মাস। তাই এই বিশেষ মাসটিতে আমি কোনো শুটিং রাখি না। রোজা রাখি, আল্লাহকে স্মরণ করি। এভাবেই রোজার মাস কেটে যায় আমার। রোজা আসার আগেই আমি আমার নাটকের কাজ শেষ করে ফেলি। কারণ আমি মনে করি, বছরের ১১ মাস কাজ করব আর এক মাস আরাম করব। জীবনকে এতটা ব্যস্ত করে তোলার কোনো প্রয়োজন নেই। প্রথম কবে রোজা রেখেছিলাম কার সঠিক সময়টা বলতে পারব না। তবে ছোটবেলা থেকেই রোজার প্রতি আমার আলাদা আকর্ষণ ছিল। ছোট বয়সে এটা সবারই থাকে। চেষ্টা করেছি তখন থেকেই নিজেকে গড়তে। সেই অভ্যাসটা এখনও ধরে রেখেছি।
ফেরদৌস, চিত্রনায়ক
আমি তখন ক্লাস টুতে পড়ি। সে বয়সেই প্রথম রোজা রাখি। মনে পড়ে সে বয়সে রোজা রাখতে আমার খুব কষ্ট হয়েছিল। কিন্তু ভাইবোনেরা এবং বাবা-মা আমাকে খুব উৎসাহিত করেছিলেন রোজা রাখার জন্য। তাই শেষ পর্যন্ত রোজাটি রাখতে পেরেছিলাম। এরপর তো অভ্যাস হয়ে যায়। এখন তো কোনো কারণে রোজা না রাখতে পারলে খুব খারাপ লাগে, কষ্ট হয়। কারণ রোজা না রেখে রোজা রাখার মতো ভাব ধরাটাও আমার কাছে খুব অপছন্দের।
রিয়াজ, চিত্রনায়ক
খুব ছোট্টবেলায় যখন রোজা রাখতে চাইতাম তখন কষ্ট হবে বলে অভিভাবকরা রাখতে দিতে চাইতেন না। যে কারণে নানা টালবাহানায় আমরা দিনে তিনটি রোজা রাখতাম (যদিও এটি ঠিক নয়)। যখন আমার বয়স ১২ থেকে ১৩ তখনই প্রথম রোজা রাখি। প্রথম রোজা অনেক কষ্ট করে রাখতে পেরেছিলাম। পরে ধীরে ধীরে তা অভ্যাসে পরিণত হয়। তবে দুঃখের বিষয় হচ্ছে, এ বছর আমি রোজা রাখতে পারছি না। আমার শারীরিক অবস্থা ভালো নয়। তাই ডাক্তারের নির্দেশেই এ বছর আমি রোজা রাখতে পারছি না। তারপরও চেষ্টা করব।
পপি, চিত্রনায়িকা
ছোটবেলার সব কিছুই আনন্দের ছিল। আমরা যখন ছোট তখন রোজা শীতের মধ্যে আসত। হাড় কাঁপানো শীত। তার মধ্যে সেহরির সময় উঠে মাকে দেখতাম রান্না চড়াতেন। মা এমনভাবে উঠতেন যেন আমরা আওয়াজ না পাই। কারণ আমরা উঠলেই তাদের সঙ্গে সেহরি খেয়ে রোজা রাখার বায়না থাকত। তখন ছোট থাকায় মা চাইতেন না রোজা রাখি। তবে সেহরি খেলেই রোজা আর ভাঙ্গানো যেত না। দিনে বারবার ঘড়ির দিকে তাকিয়ে থাকতাম কখন ইফতারের সময় হবে। কখন মসজিদ থেকে আজানের আওয়াজ আসবে। ছোটবেলার রোজা রাখার কথা মনে হলেই উৎফুল্ল হয়ে উঠি। কত পবিত্র ছিল মন। সবচেয়ে খারাপ লাগত বিকালের দিকে। পানি খাওয়ার জন্য হাহাকার করে উঠতাম। কোনো কোনো দিন না পেরে বিকালের দিকে রোজা ভেঙেও ফেলতাম। অথচ সারা দিন না খেয়ে থেকেছি। আসরের আজানের দিকে রোজা ভেঙেছি অনেকবার। তবে কাউকে বলতাম না। সবাই জানত আমি রোজা রাখছি। এখন অবশ্য ঠিকভাবে রোজা রাখি।
নিপুণ, চিত্রনায়িকা
প্রথম কবে রোজা রাখি তার দিন তারিখ মনে নেই। তবে ছোটবেলায় বেশ আনন্দ নিয়েই রোজা পালন করতাম। প্রথম রোজা রাখা নিয়ে কোনো কষ্টের স্মৃতি নেই। বেশ আনন্দ নিয়েই সেহরি খেয়ে রোজা রেখেছিলাম। খেলাধুলা করতে করতে কখন দিন শেষ হয়ে যেত তা টেরই পাইনি। আমার বন্ধুদের দেখেছি লুকিয়ে লুকিয়ে খাবার খেয়ে বলত রোজা রেখেছি। এমনটি কখনও করিনি আমি। সেহরি খাওয়ার পর রোজা রাখতেই হবে, এ সূত্রেই বিশ্বাসী ছিলাম। এখন নিয়মিত রোজা রাখার চেষ্টা করি। মৃত্যুর আগ পর্যন্ত এ চেষ্টাটাই যেন করতে পারি এটাই চাওয়া।
অপূর্ব, অভিনেতা
তখন আমি ধানমণ্ডি গভর্নমেন্ট বয়েজ স্কুল অ্যান্ড কলেজে পঞ্চম শ্রেণীতে পড়ি। সে সময়ই প্রথম রোজা রাখি। মনে পড়ে প্রথম রোজাটি বেশ ভালোলাগা নিয়েই রেখেছিলাম। বড় হয়ে ওঠার পর নিয়মিত রোজা রাখি আমি। এখনও ঠিক তাই। আল্লাহর পথে নিজেকে সবসময়ই রাখার চেষ্টা করি। দু-একদিনের মধ্যেই রোজা শুরু হবে। আশা করছি সবগুলো রোজা রাখতে পারব।
মাহিয়া মাহি, চিত্রনায়িকা
আমি ছোটবেলা থেকেই রোজা রাখি। প্রথম রোজা যখন রেখেছিলাম তখন পরিবারের সবাই নিষেধ করেছিলেন। কারণ তখন এতই ছোট ছিলাম যে সারা দিন না খেয়ে থাকলে দুর্বল ও অসুস্থ হয়ে পড়ার ভয় ছিল। কিন্তু না, স্রষ্টার অশেষ কৃপায় কিছুই হয়নি আমার। তবে কিছুটা কষ্ট হয়েছিল। সামনে কত কিছু অথচ খেতে পারিনি। এখন রোজায় শুটিং থাকে সময় কীভাবে যায় টের পাই না। এর মধ্যেই যথাসম্ভব রোজা পালনের চেষ্টা করি।
সজল, অভিনেতা
রমজান মাস এলেই আমার ছোটবেলার কথা খুব মনে পড়ে। কারণ ছোটবেলায় রোজা রাখার জন্য মাকে বলে রাখতাম- আমাকে যেন ভোর রাতে ডাকা হয়। আমার কষ্ট হবে বলে মা আমাকে ডাকতেন না। কিন্তু পরে ঘুম থেকে উঠে যখন দেখতাম সকাল হয়ে গেছে, তখন খুব রাগ করতাম। মা তখন বলতেন, ‘পরের দিন অবশ্যই ডাকবেন।’ কিন্তু আবার একই ঘটনা। তবে একটা বয়সে এসে আমি রোজা রাখা শুরু করি। এখনও নিয়মিত রোজা রাখি। খুব কষ্টের শুটিং হলে রোজা রাখাটা কষ্টের হয়। তখন দু-একটি রোজা ছাড়তে হয়। এবারও ইচ্ছা আছে সবগুলো রোজা রাখার।
ফারহানা মিলি, অভিনেত্রী
গত বছর রোজায় কাজের খুব চাপ থাকলেও বলা যায় প্রায় সবগুলো রোজাই রেখেছিলাম। এবার তেমনি প্রস্তুতি আছে। এরই মধ্যে আম্মাকে নিয়ে রমজানের আগেই অনেক কিছু কেনাকাটা করেছি। আরও বেশকিছু নিত্যপ্রয়োজনীয় পণ্য কিনতে হবে। ছোটবেলার রোজার কথা মনে পড়লে এখনও হাসি পায়। কি যে বায়না ছিল রোজা রাখার। কিন্তু কষ্ট হবে বলে মা রাখতে দিতেন না। সেহরি খেয়ে দিনেরবেলায় লুকিয়ে খাবারও খেতাম। এগুলো ছিল ছোট বয়সের দুষ্টুমি। তখন হয়তো না বুঝে করেছি। এখন অবশ্য ঠিকভাবে নিয়ম মেনে রোজা রাখার চেষ্টা করি।
কায়েস আরজু, চিত্রনায়ক
চট্টগ্রামের ছেলে আমি। ছোটবেলা কেটেছে আমার ওখানেই। সেই বন্দরনগরী ঘিরে আছে আমার অনেক স্মৃতি। মনে আছে ছোটবেলায় রমজান মাসে ভোর রাতে ঘুম থেকে উঠতাম আমিসহ আমার বন্ধুরা। সবাই ভোর রাতে পাড়ায় ডেকে ডেকে রোজাদারদের ঘুম ভাঙাতাম। সবার উঠা যখন নিশ্চিত হতো তখন আমরা সবাই খাওয়া-দাওয়া শেষে যার যার বাসায় গিয়ে ঘুমিয়ে পড়তাম। এ কারণে মুরব্বিরা আমাদের খুব আদর করতেন। আমার মা’ও আমার এই কাজের প্রশংসা করতেন। এখন রাজধানীতে থাকি। সেসব দিনগুলো খুব মিস করি। রোজার মাসে আমি প্রত্যেকটি রোজাই রাখি।
সাইমন সাদিক, চিত্রনায়ক
ছোটবেলা থেকেই রোজা রাখি। প্রথম রোজা যখন রাখি তখন আমার রোজা রাখার বয়স হয়নি। সবার নিষেধ সত্ত্বেও রোজা রেখেছেলিাম। দিন বাড়ার সঙ্গে সঙ্গে ক্ষুধার কষ্টও বাড়তে থাকে। এক পর্যায়ে রোজা ভেঙে ফেলি। তবে সবাই লজ্জা দেবে এটা ভেবে কাউকেই বলতে পারিনি। রোজা নিয়ে মজার স্মৃতি হচ্ছে, একদিনে তিন চারটি রোজা রাখার বিষয়। তখন মা বলতেন আমরা রোজা একটা করি, তোমরা ছোট তাই তোমরা দিনে কয়েকবার খেয়ে কয়েকটি রোজা রাখতে পার। সেহরি খাওয়ার পর সকাল দশটায় আবার খেতাম এতে এক রোজা গণনা করা হতো। আবার দুপুরে একবার খেয়ে দুইটি। এভাবে দিনে তিনবার খেয়ে তিনটা রোজা রাখতাম।

শীর্ষ খবর
সর্বশেষ খবর
জাতীয়
আপন জুয়েলার্সের বিরুদ্ধে মানি লন্ডারিংয়ের ৫ মামলা
১৮ আগস্ট থেকে মিলবে বাসের আগাম টিকিট
আন্তর্জাতিক
ভার্জিনিয়ায় বর্ণবাদী দাঙ্গা, নিহত ৩
পাকিস্তানে সামিরক ট্রাকে বোমা হামলা, আট সেনাসহ নিহত ১৫
রাজনীতি
যারা স্বাধীনতায় বিশ্বাস করে না তারাই বঙ্গবন্ধুকে অস্বীকার করছে : শামীম ওসমান
'ষোড়শ সংশোধনী বাতিলে দেশের মানুষ উদ্বিগ্ন'
খেলা
এক ওভারে ছয় উইকেট
‘আমি টি ২০-র জনক’ ঘোষণা গেইলের
বাংলাদেশে মাছ চাষে নীরব বিপ্লব
খেলাপি ঋণে আক্রান্ত চামড়া শিল্প
নেইমারের বার্সেলোনা ছাড়াকে ‘উদ্ভট’ বললেন জাভি
একসঙ্গে ন্যান্সি ও ইলিয়াস
প্রেমিকা ইয়ুলিয়ার নজরদারিতে সালমান খান!
সাবমেরিন ক্ষেপণাস্ত্র পরীক্ষার প্রস্তুতি উ. কোরিয়ার
গভর্নর হতে প্রচারণায় ১৬ বছরের কিশোর
আপনারা কি বিপ্লবের জন্য প্রস্তুত?
ভারতে গো-রক্ষা নীতিতে কৃষকরা ক্ষতিতে
ভেনিজুয়েলায় সামরিক অভিযানের হুমকি ট্রাম্পের
তারাঝিলমিল বিভাগের অারও খবর
তারকাদের প্রথম রোজার স্মৃতি
ব্যান্ডের আগে ক্লাসিক্যাল গান করতাম : মেজবাহ
গানে চলচ্চিত্রে নজরুল বন্দনা
সিনেমা নয় নাটকে সরব অহনা
ঈদের গানের প্রস্তুতি
কানের ফ্যাশন ফ্যাশনের কান
প্রথম পাতা
শেষ পাতা
খবর
নগর-মহানগর
সম্পাদকীয়
বাতায়ন
উপসম্পাদকীয়
আইটি বিশ্ব
বাংলার মুখ
উত্তরের জনপদ
তারাঝিলমিল
টিউটোরিয়াল
খেলা
শিল্প বাণিজ্য
দশ দিগন্ত
আবহমান চট্টগ্রাম
দ্বিতীয় সংস্করণ
রাজধানীর খবর
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
ফেরত দিতে হবে ১৩ বছরের উৎসব ও চিকিৎসা ভাতা       আপিল বিভাগে মামলার তদন্ত রেকর্ড তলব       বাচ্চু চেয়ারম্যানের টেলিফোনেই ঋণ        যারা স্বাধীনতায় বিশ্বাস করে না তারাই বঙ্গবন্ধুকে অস্বীকার করছে : শামীম ওসমান       ডিবির সহকারী কমিশনারসহ গুলিবিদ্ধ ৩